تبریز شهرینده 300 اوستاد عاشیغین قاتیلیمی ایله اولوسلار آراسی عاشیق‌لار فستیوا‌لی کئچیریلیر، فستیوالدا تورک دونیاسی‌نین فرقلی بؤلگه‌لرین‌دن 300 عاشیق قالیب.
ایسلام پیغمبری‌نین دوغوم گونو و "وحدت هفته‌سی" موناسیبتی ایله گئچیریلن فستیوال 24-27  نوامبردا(3-6 آذر آیی) کئچیریله‌جک.
فستیوالین آیرینتیلاری ایله باغلی شرقی آذربایجان اینجه صنعت قورومونون مودیری محمد حسین بولاغی مطبوعاتا معلومات وئریب.
"فستیوالا اؤلکه ایچیندن شرقی آذربایجان، غربی آذربایجان، اردبیل، قزوین، البرز، تهران، همدان و مرکزی ایالت‌لرین‌دن چوخ سایدا عاشیق قاتیلا‌جاق. فستیوالدا اؤلکه دیشیندان آذربایجان، تورکیه و گورجیستان‌دان دا اوستاد عاشیق‌لار و ژورنالیست‌لر قاتیلدیغینی" بیلدیرن بولاغی‌، فستیوالدا "پیغمبر آدینا شعرلر توپلوسو" کیتابی و فستیوال اوچون مقا‌له'لر و اؤزل بوراخیلان درگی‌لر توپلوسونون تقدیماتی اولا‌جاق. قاتیلیمچیلار فستیوالین ایکینجی گونونده اؤنملی عاشیق عباس توفارقان‌لی، اوچونجو گونونده ایسه عاشیق "قریب"ین مزارینی زیارت ائده‌جک‌لر.
تورک دونیاسیندا "عاشیق"، "اوزان"، "بامسی" و "باخشی" آدی ایله تانینان ساز-سؤز اوستاد‌لاری تورک میللتی‌نین قدیم مدنیتی و عنعنه‌لری‌نین قورونوب ساخلانیلماسیندا هر زامان بؤیوک رول اویناییب. گونئی آذربایجاندا عاشیق صنعتینه خصوصی اهمیت وئریلیر و بوتون محدودیت‌لر و سیخینتیلار باخمایا‌راق گلیشدیریلیر.
آذربایجان جمهوریتیندن فولکلور و عاشیق آراشدیرماچیسی موسی نبی اوغلو دا اؤز چیخیشیندا دئدی: هنر و موسیقی، اؤزللکله عاشیق موسیقیسی اخلاقی و معنوی ایچه'ریکله دولودور و اینسانلاری بیرلیگه و باریشا دعوت ائدیر. عاشیق‌لار موسیقی و سؤزلرینده ایسلام و دینی متینلرینی موسیقی دیلی ایله بیان ائدیب و گله‌جک نسیل‌لره آختاریبلار.
قئید ائتملیییک کی بین الخالق عاشیقلار فستیوالی تبریزده 4 گون کئچیریله‌جک.
